open-index/open-wikipedia-markdown huggingface dataset:
রাইলি রুশো

**রাইলি রসকো রুশো** (; জন্ম: ৯ অক্টোবর, ১৯৮৯) অরেঞ্জ ফ্রি স্টেটের ব্লুমফন্টেইন এলাকায় জন্মগ্রহণকারী দক্ষিণ আফ্রিকার উদীয়মান ক্রিকেটার। দক্ষিণ আফ্রিকা ক্রিকেট দলের অন্যতম সদস্য **রাইলি রুশো** মূলতঃ বামহাতি ব্যাটসম্যান। পাশাপাশি ডানহাতে অফ ব্রেক বোলিং করে থাকেন। ঘরোয়া ক্রিকেটে নাইটস ও ফ্রি স্টেটের পক্ষে খেলছেন।

## প্রারম্ভিক জীবন
নভেম্বর, ২০০৭ সালে প্রথম-শ্রেণীর ক্রিকেটে ফ্রি স্টেট দলের পক্ষে তার অভিষেক ঘটে। প্রতিপক্ষ ইস্টার্নসের বিরুদ্ধে তিন নম্বরে ব্যাটিংয়ে নেমে দলের পক্ষে ১৩ বাউন্ডারিতে সর্বোচ্চ ৮৩ রান সংগ্রহ করেন। প্রথম মৌসুম শেষে ফ্রাঞ্চাইজ ক্রিকেট দল ঈগলের পক্ষে তিনটি টুয়েন্টি২০ খেলায় অংশগ্রহণ করেন। ২০১১ সালে ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের পক্ষে অংশ নেন।

## আন্তর্জাতিক ক্রিকেট
২০১০ সালে বাংলাদেশ ও শ্রীলঙ্কা সফরে দক্ষিণ আফ্রিকা এ-দলের সদস্য মনোনীত হন। তন্মধ্যে শ্রীলঙ্কা এ-দলের বিপক্ষে ১৫১ বলে ১৩১ রান করেন। এছাড়াও এলগার ও জোনাথন ভানদিয়ারের সাথে শতরানের জুটি গড়েন।

আগস্ট, ২০১৪ সালে স্বাগতিক জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। ৫ নভেম্বর, ২০১৪ তারিখে অস্ট্রেলিয়া সফরে স্বাগতিক অস্ট্রেলিয়ার বিপক্ষে টুয়েন্টি২০ আন্তর্জাতিকে অভিষিক্ত হন রুশো। খেলায় তিনি ৫০ বলে ৭৮ রানের চমৎকার ইনিংস খেলেন ও ম্যান অব দ্য ম্যাচের পুরস্কার পান।

২৮ জানুয়ারি, ২০১৫ তারিখে সেঞ্চুরিয়নের সুপারস্পোর্ট পার্কে সফরকারী ওয়েস্ট ইন্ডিজ দলের বিপক্ষে অনুষ্ঠিত বৃষ্টিবিঘ্নিত ৫ম ওডিআইয়ে হাশিম আমলা’র (১৩৩) সাথে ২৪৭ রান করে ৩য় উইকেট জুটিতে দক্ষিণ আফ্রিকার পক্ষে নতুন রেকর্ড গড়েন। খেলায় তিনি ৮৩ বলে শতরানসহ ১৩২ রান করেন। তার দল ১৩১ রানের বিশাল ব্যবধানে জয়সহ ৪-১ ব্যবধানে সিরিজ জয় করে। খেলায় তিনি ম্যান অব দ্য ম্যাচ নির্বাচিত হন।

## অর্জনসমূহ
### ওডিআই সেঞ্চুরি

## তথ্যসূত্র

## বহিঃসংযোগ
*
*
*Rilee rossouw : player profile from RoyalChallengers
*SaFriends Profile
* 

বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফ্রিকানার ব্যক্তি
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:মুলতান সুলতান্সের ক্রিকেটার
বিষয়শ্রেণী:মেলবোর্ন রেনেগেডসের ক্রিকেটার
বিষয়শ্রেণী:ফ্রি স্টেটের ক্রিকেটার
বিষয়শ্রেণী:নাইটসের ক্রিকেটার
বিষয়শ্রেণী:ব্লুমফন্টেইন থেকে আগত ক্রিকেটার
বিষয়শ্রেণী:সিডনি থান্ডারের ক্রিকেটার
বিষয়শ্রেণী:প্রিটোরিয়া ক্যাপিটালসের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:বাসনাহিরা ক্রিকেট ডান্ডির ক্রিকেটার
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:পাঞ্জাব কিংসের ক্রিকেটার
কোলাঘাট তাপবিদ্যুৎ কেন্দ্র

**কোলাঘাট তাপবিদ্যুৎ কেন্দ্র** পশ্চিম বঙ্গের একটি বড় তাপবিদ্যুৎ কেন্দ্র। এটি কলকাতা থেকে ৫৫ কিলোমিটার দূরে পূর্ব মেদিনীপুরের মেছেদায় অবস্থিত। পশ্চিমবঙ্গ বিদ্যুৎ উন্নয়ন নিগম লিমিটেড এটি পরিচালনা করে।

এই বিদ্যুৎ কেন্দ্রে ২১০ মেগাওয়াটের ৬টি ইউনিট আছে। এটি ১৯৮৪ থেকে ১৯৯৫ সালের মধ্যে দুই পর্যায় তৈরি।

## ক্ষমতা
ইউনিট ভিত্তিক ক্ষমতা  
 

## আরও দেখুন
* কোলাঘাট
* বক্রেশ্বর তাপবিদ্যুৎ কেন্দ্র

## তথ্যসূত্র

বিষয়শ্রেণী:বিদ্যুৎ শক্তি উৎপাদন
বিষয়শ্রেণী:পূর্ব মেদিনীপুর জেলা
বিষয়শ্রেণী:পশ্চিমবঙ্গের অর্থনীতি
বিষয়শ্রেণী:১৯৯০-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের কয়লাভিত্তিক বিদ্যুৎ কেন্দ্র
বিষয়শ্রেণী:২০শ শতাব্দীতে ভারতের স্থাপত্য
বন্দর থানা, চট্টগ্রাম

**বন্দর** বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

## অবস্থান ও আয়তন
বন্দর থানার মোট আয়তন ২০.০৪ বর্গ কিলোমিটার (৪,৯৫২ একর)।চট্টগ্রাম সিটি কর্পোরেশনের পশ্চিমাংশে বন্দর থানার অবস্থান। এর উত্তরে হালিশহর থানা ও ডবলমুরিং থানা; পূর্বে ডবলমুরিং থানা, কর্ণফুলী নদী ও কর্ণফুলী থানা, দক্ষিণে ইপিজেড থানা ও পতেঙ্গা থানা এবং পশ্চিমে বঙ্গোপসাগর।

## প্রতিষ্ঠাকাল
১৯৭৮ সালের ৩০ নভেম্বর হাটহাজারী উপজেলার কিছু অংশ ও আরো ৬টি থানা নিয়ে গঠিত হয় চট্টগ্রাম সিটি কর্পোরেশন, তন্মধ্যে বন্দর থানা অন্যতম।

## জনসংখ্যার উপাত্ত
২০১১ সালের আদমশুমারি অনুযায়ী বন্দর থানার মোট জনসংখ্যা ২,০৮,২৬০ জন। এর মধ্যে পুরুষ ১,০৫,৯১৯ জন এবং মহিলা ১,০২,৩৪১ জন। মোট পরিবার ৪২,২১৬টি।

## ইতিহাস
১৯৭১ সালে বন্দর থানায় মুক্তিযোদ্ধা নৌ-কমান্ড মাইন দিয়ে বেশ কিছু শত্রু জাহাজের ক্ষতি করে। মুক্তিযুদ্ধের শেষদিকে পাকসেনারা বন্দরে মাইন পেতে রাখে। যুদ্ধ পরবর্তী সময়ে পাকসেনাদের পেতে রাখা মাইন অপসারণ করতে গিয়ে বেশ কয়েকজন সোভিয়েত নৌসেনা নিহত হন।

## প্রশাসনিক এলাকা
চট্টগ্রাম বন্দর থানার আওতাধীন চট্টগ্রাম সিটি কর্পোরেশনের এলাকাসমূহ হল:
* ৩৬নং গোসাইলডাঙ্গা ওয়ার্ডের দক্ষিণাংশ
* ৩৭নং উত্তর মধ্য হালিশহর ওয়ার্ড
* ৩৮নং দক্ষিণ মধ্য হালিশহর ওয়ার্ড

## সংসদীয় আসন

## আরও দেখুন
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ
* 

বিষয়শ্রেণী:চট্টগ্রাম সিটি কর্পোরেশনের থানা
বিষয়শ্রেণী:চট্টগ্রাম জেলার থানা
বন্দর থানা

**বন্দর থানা** নামে বাংলাদেশে তিনটি থানা রয়েছে। যথা:
* বন্দর থানা, চট্টগ্রাম;
* বন্দর থানা, নারায়ণগঞ্জ;
* বন্দর থানা, বরিশাল।
রাসায়নিক সংকেত

**রাসায়নিক সংকেত** হল একটি রাসায়নিক যৌগের গঠনকে সংক্ষিপ্তভাবে প্রকাশ করার জন্য ব্যবহৃত একটি প্রতীকী পদ্ধতি। এটিতে রাসায়নিক উপাদানসমূহের প্রতীক, সংখ্যা এবং অন্যান্য প্রতীকসমূহ যেমন, ড্যাশ, বন্ধনী, যোগ-বিয়োগ প্রভৃতি চিহ্নের দ্বারা প্রকাশ করা হয়। রাসায়নিক সংকেত কোন রাসায়নিক নাম নয়, এটি কোন শব্দ দ্বারা লেখা হয় না। এটিতে শুধুমাত্র মৌল
সমূহের প্রতীক ব্যবহার করে বিভিন্ন ধরনের সংকেত তৈরি করা হয়। যেমন: Hydrogen-এর প্রতীক H এবং Oxygen-এর প্রতীক O ব্যবহার করে পানির সংকেত (H2O) তৈরি করা হয়।

## উদ্দেশ্য
রাসায়নিক সংকেতের উদ্দেশ্য হল:

* একটি রাসায়নিক যৌগের গঠন এবং উপাদানসমূহকে সহজে চিহ্নিত করা।
* একটি রাসায়নিক যৌগের আণবিক ভর এবং মোলার ভর নির্ণয় করা।
* একটি রাসায়নিক যৌগের রাসায়নিক ধর্ম এবং বৈশিষ্ট্যগুলির পূর্বাভাস দেওয়া।

## প্রকারভেদ
রাসায়নিক সংকেতের প্রকারভেদ

রাসায়নিক সংকেতকে মূলত তিনটি ভাগে ভাগ করা যায়:

* **আণবিক সংকেত:** একটি রাসায়নিক যৌগের একটি অণুতে উপস্থিত মৌলসমূহ এবং তাদের সংখ্যাকে প্রকাশ করে। উদাহরণস্বরূপ, জলের আণবিক সংকেত H2O, যা নির্দেশ করে যে জলের প্রতিটি অণুতে দুটি হাইড্রোজেন এবং একটি অক্সিজেন পরমাণু উপস্থিত থাকে।
* ইউনিফর্ম সংকেত: একটি রাসায়নিক যৌগের সকল অণুতে উপস্থিত মৌলসমূহ এবং তাদের সংখ্যাকে প্রকাশ করে। উদাহরণস্বরূপ, অ্যামোনিয়ার ইউনিফর্ম সংকেত NH3, যা নির্দেশ করে যে অ্যামোনিয়ার সকল অণুতে একটি নাইট্রোজেন এবং তিনটি হাইড্রোজেন পরমাণু উপস্থিত থাকে।
* **[[গাঠনিক সংকেত]]:** একটি রাসায়নিক যৌগের অণুর গঠনকে প্রকাশ করে। উদাহরণস্বরূপ, মিথেনের গাঠনিক সংকেত H-C≡C-H, যা নির্দেশ করে যে মিথেনের অণুতে একটি কার্বন পরমাণু চারটি হাইড্রোজেন পরমাণুর সাথে একক বন্ধনে আবদ্ধ থাকে।

## রাসায়নিক সংকেতের গঠন
রাসায়নিক সংকেতের গঠন নিম্নরূপ:

* মৌলের প্রতীক: একটি রাসায়নিক মৌলের প্রতীক হল একটি সংক্ষিপ্ত চিহ্ন যা সেই মৌলটিকে প্রকাশ করে। উদাহরণস্বরূপ, হাইড্রোজেনের প্রতীক H, অক্সিজেনের প্রতীক O, নাইট্রোজেনের প্রতীক N এবং কার্বনের প্রতীক C।
* মৌলের সংখ্যা: একটি রাসায়নিক যৌগের একটি অণুতে উপস্থিত একটি নির্দিষ্ট মৌলের সংখ্যাকে নির্দেশ করার জন্য সংখ্যা ব্যবহার করা হয়। সংখ্যাটি মৌলের প্রতীকের ডানদিকে লেখা হয়। উদাহরণস্বরূপ, জলের আণবিক সংকেত H2O, যা নির্দেশ করে যে জলের প্রতিটি অণুতে দুটি হাইড্রোজেন পরমাণু উপস্থিত থাকে।
* ড্যাশ: একই মৌলটিকে একাধিকবার ব্যবহার করার জন্য ড্যাশ ব্যবহার করা হয়। উদাহরণস্বরূপ, সালফারের আণবিক সংকেত S8, যা নির্দেশ করে যে সালফারের প্রতিটি অণুতে আটটি সালফার পরমাণু উপস্থিত থাকে।
* বন্ধনী: একটি রাসায়নিক যৌগের একটি অণুতে উপস্থিত বিভিন্ন মৌলসমূহকে একত্রিত করার জন্য বন্ধনী ব্যবহার করা হয়। উদাহরণস্বরূপ, অ্যামোনিয়ার আণবিক সংকেত NH3, যা নির্দেশ করে যে অ্যামোনিয়ার প্রতিটি অণুতে একটি নাইট্রোজেন এবং তিনটি হাইড্রোজেন পরমাণু উপস্থিত থাকে।
* অন্যান্য প্রতীক: রাসায়নিক সংকেতে অন্যান্য প্রতীক যেমন, যোগ-বিয়োগ প্রতীক, কোলন প্রতীক, ইত্যাদি ব্যবহার করা হয়। উদাহরণস্বরূপ, সোডিয়াম ক্লোরাইডের আণবিক সংকেত NaCl ।
পানির আণবিক সংকেত (H2O)।

## আরও দেখুন
*মনো হাইড্রোজেন ফসফেট

## তথ্যসূত্র

বিষয়শ্রেণী:রাসায়নিক বন্ধন
বিষয়শ্রেণী:রাসায়নিক পরিভাষা
বিষয়শ্রেণী:রাসায়নিক নামকরণ
বিষয়শ্রেণী:চিহ্নমালা
ইন্টারন্যাশনাল মোবাইল স্যাটেলাইট অর্গানাইজেশন

থাম্ব|ডান|350px|ইনমারসাট স্যাটেলাইট সদস্য দেশসমূহ

**ইন্টারন্যাশনাল মোবাইল স্যাটেলাইট অর্গানাইজেশন (আইএমএসও)** আন্তঃরাষ্ট্রীয় পাবলিক স্যাটেলাইট নিরাপদ ও নিরাপত্তা প্রদানকারী একটি সেবা যা ইনমারসাট স্যাটেলাইট ব্যবহারের মাধ্যম করে থাকে। এ সংস্থার কয়েকটি সেবার মধ্যে রয়েছে:
* গ্লোবাল মেরিটাইম ডিসট্রেস সেফটি সিস্টেম (জিএমডিএসএস)। এটি প্রতিষ্ঠা করে ইন্টারন্যাশনাল মেরিটাইম অর্গানাইজেশন (আইএমও)
* সার্চ অ্যান্ড রেসকিউ কো-অর্ডিনেটিং কমিউনিকেশনস
* মেরিটাইম সেফটি ইনফরমেশন (এমএসআই)
* অ্যারোনেটিক্যাল মোবাইল স্যাটেলাইট সার্ভিস অথবা দ্য স্ট্যান্ডার্ড অ্যান্ড রিকোমেন্ডেড প্র্যাকটিস (এসএআরপিএস)। এটি প্রতিষ্ঠা করে ইন্টারন্যাশনাল সিভিল অ্যাভিয়েশন অর্গানাইজেশন (আইসিএও)
* সাধারণ যোগাযোগ

## ইতিহাস
The International Maritime Satellite Organization (IMSO) was established under the auspices of the International Maritime Organization by the **Convention on the International Maritime Satellite Organization**, signed at London on 3 September 1976 and entered into force on 16 July 1979. The Assembly of the IMSO decided to rename the organization to the International Mobile Satellite Organization (Inmarsat) in December 1994. The IMSO was reestablished by the **Convention on the International Mobile Satellite Organization** signed at London on 24 April 1998 and succeeded INMARSAT on 15 April 1999.

After the succession, the Inmarsat space segment and operational business were transferred to Inmarsat plc, a newly created private company based in the UK, with the IMSO overseeing the public services obligations of the company pursuant to an agreement concluded between IMSO and Inmarsat Ltd. An agreement between the International Civil Aviation Organization (ICAO) and the IMSO was signed in Montreal, Canada, on 20 September 2000 and addresses the relationship between ICAO and IMSO.

As of December 2014, Inmarsat has 99 state parties that represent approximately 95 per cent of the gross tonnage of the world's merchant fleet.

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:আন্তর্জাতিক সংগঠন
বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা
বিষয়শ্রেণী:বিমান নিরাপত্তা
বিষয়শ্রেণী:যোগাযোগ উপগ্রহ পরিচালক
বিষয়শ্রেণী:জরুরি অবস্থাকালীন ব্যবস্থাপনা
বিষয়শ্রেণী:লন্ডন ভিত্তিক আন্তর্জাতিক সংগঠন
বিষয়শ্রেণী:১৯৭৯-এ প্রতিষ্ঠিত সংগঠন
পায়োনিয়ার ১০

**পায়োনীয়ার ১০** (মূলত **পায়োনীয়ার এফ** নামে পরিচিত) হল মার্কিন ২৫৮ কিলোগ্রামের স্পেস প্রোব, যা সর্বপ্রথম বৃহস্পতি গ্রহের অভিযান সম্পন্ন করে।  তারপর, পায়োনীয়ার ১০ সর্বপ্রথম সৌরজগত থেকে বের হওয়ার গতিবেগ অর্জন করে। এই মহাকাশ অভিযানের  প্রকল্পটি ক্যালিফোর্নিয়ার নাসা এমস রিসার্চ সেন্টার দ্বারা পরিচালিত হয়, এবং স্পেস প্রোবটি TRW দ্বারা নির্মিত হয়েছিল।

পায়োনীয়ার ১০ মহাকাশযানে একটি ২.৭৪ মিটার ব্যাস অধিবৃত্তসদৃশ হাই-গেইন ডিশ এন্টেনা সম্পন্ন ষড়্ভুজাকার বাস বসানো ছিল। মহাকাশযানটি এন্টেনার অক্ষের চারপাশে ঘূর্ণন স্থিতিশীল ছিল। প্রেরণকালে চারটি রেডিওইসোটোপ থারমোইলেক্ট্রিক জেনারেটর সম্মিলিতভাবে এটিকে ১৫৫ ওয়াট বৈদ্যুতিক শক্তি সরবরাহ করেছিল।

১৯৭২ সালের ৩ মার্চ এটি ফ্লোরিডার কেপ কেনেভেরাল থেকে অ্যাটলাস-সেন্টর এক্সপেন্ডেবল গাড়ি কর্তৃক মহাকাশে প্রেরণ করা হয়। ১৯৭২ জুলাই ১৫ থেকে ১৯৭৩ ফেব্রুয়ারি ১৫ এর ভেতর এটিই সর্বপ্রথম বিজ্ঞানীদের মাঝে গ্রহানু বেষ্টনী নিয়ে তর্কের ঝর সৃষ্টি করে। ৬ নভেম্বর ১৯৭৩ সালে মহাকাশযানটি বৃহস্পতির ২৫,০০০,০০০ কিমি পরিসীমার মধ্যে ফটোগ্রাফি শুরু করে এবং সর্বমোট প্রায় ৫০০ ছবি পৃথিবীতে পাঠায়।

## তথ্যসূত্র

## বহিঃসংযোগ
* Pioneer Project Archive Page 
* Pioneer 10 Profile by NASA's Solar System Exploration
* NSSDC Pioneer 10 page 
* A distant Pioneer whispers to Earth - CNN article, December 19, 2002
* 2005 Pioneer Anomaly Conference - Mentions March 4, 2006 Contact Attempt
* YouTube video: "Pioneer 10 Passes Pluto ''(sic)''" - phone call of TRW recording of Pioneer 10 as at passes orbit of Neptune

বিষয়শ্রেণী:বহির্জাগতিক প্রাণ
বিষয়শ্রেণী:বৃহস্পতি অভিযান
মিডিয়া প্লেয়ার

**মিডিয়া প্লেয়ার ** একটি কম্পিউটার প্রোগ্রাম, যেটি দিয়ে মাল্টিমিডিয়া ফাইল দেখা/ শোনা যায়। সাধারণ টেপ রেকর্ডার এবং সিডি প্লেয়ারের মতো মিডিয়া প্লেয়ারে পরিচিত মিডিয়া নিয়ন্ত্রণ আইকন প্রদর্শন হয়। যেমন - (চালু), (বিরতি), এবং (থামা).

মূলধারার অপারেটিং সিস্টেম অন্তত এক বিল্ট ইন মিডিয়া প্লেয়ার থাকে। উদাহরণস্বরূপ, মাইক্রোসফট উইন্ডোজে উইন্ডোজ মিডিয়া প্লেয়ার, ম্যাক-এ কুইকটাইম প্লেয়ার, লিনাক্সে এসএম প্লেয়ার, আমারক, অডাসিয়াস, এমপ্লেয়ার, ভিএলসি মিডিয়া প্লেয়ার আছে।

সাধারণ মিডিয়া প্লেয়ার অডিও এবং ভিডিও উভয়ই চালাতে পারে। বিশেষায়িত প্লেয়ার, বর্ধিত প্লেব্যাক বৈশিষ্ট্য প্রদানকে ফোকাস করে।

## আরও দেখুন
মাল্টিমিডিয়া

বিষয়শ্রেণী:মিডিয়া প্লেয়ার
বিষয়শ্রেণী:বহুমাধ্যম
এমপ্লেয়ার

**এমপ্লেয়ার** একটি ফ্রী এবং উন্মুক্ত মিডিয়া প্লেয়ার সফটওয়্যার। এই প্লেয়ারটি পার‍্য সব অপারেটিং সিস্টেমে চলে, যেমন লিনাক্স, মাইক্রোসফট ও ম্যাক। এটি ডস-এও ব্যবহার করা যায়।

## ভিডিও
এটি বিভিন্ন ধরনের ভিডিও ফাইল পড়তে পারে, যেমন এনডিভিডিয়া পিওর ভিডিও, ইউনিফাইড ভিডিও ডিকোডার, ইন্টেল কুইক ভিডিও।

## ক্ষমতা এবং শ্রেণিবিভাগ
এমপ্লেয়ার মিডিয়া বিভিন্ন ধরনের ভিডিও প্লে করতে পারে এবং একটি ফাইল সব স্ট্রিম বিষয়বস্তু সংরক্ষণ করতে পারে।

## তথ্যসূত্র

## বহিঃসংযোগ
* 
* [irc://irc.libera.net/mplayer #mplayer] IRC channel on Libera Chat

বিষয়শ্রেণী:মুক্ত সফটওয়্যার
বিষয়শ্রেণী:২০০০-এর সফটওয়্যার
বিষয়শ্রেণী:মুক্ত মিডিয়া প্লেয়ার
বিষয়শ্রেণী:উইন্ডোজ মিডিয়া প্লেয়ার
বিষয়শ্রেণী:ক্রস-প্ল্যাটফর্ম মুক্ত সফটওয়্যার
বিষয়শ্রেণী:মুক্ত ভিডিও সফটওয়্যার
বিষয়শ্রেণী:বহনযোগ্য সফটওয়্যার
নেহা মেহতা

**নেহা মেহতা** (জন্ম: ৯ জুন ১৯৭৮) হলেন একজন ভারতীয় টেলিভিশন অভিনেত্রী। তিনি সাব টিভিতে সম্প্রচারিত জনপ্রিয় টেলিভিশন ধারাবাহিক তারক মেহতা কা উল্টা চশমায় "অঞ্জলি মেহতা" চরিত্রে অভিনয়ের জন্য অধিক পরিচিতি লাভ করেছেন।

## ব্যক্তিগত জীবন
মেহতা ভারতের গুজরাতে ১৯৭৮ সালের ৯ই জুন তারিখে জন্মগ্রহণ করেন। মেহতার পূর্বসূরী গুজরাতের পাটানের অন্তর্গত, কিন্তু তিনি আহম্মেদাবাদ ও বড়োদরায় তার শৈশব অতিবাহিত করেন। তিনি গুজরাতি সাহিত্যের সাথে গভীরভাবে জড়িত একটি পরিবারে বড় হয়েছেন। এছাড়াও তিনি নিজে হচ্ছেন একজন গুজরাতি স্পিকার। তার বাবা একজন জনপ্রিয় লেখক, যিনি তাকে অভিনেত্রী হতে অনুপ্রাণিত করেছিলেন। তিনি ভারতীয় ক্লাসিক্যাল নৃত্য এবং ভোকাল ও নাটক বিভাগে মাস্টার্স ডিগ্রি অর্জন করেছেন।

## ক্যারিয়ার
বেশ কয়েক বছর ধরে মেহতা গুজরাতের মঞ্চে অভিনয় করেছেন। ২০০১ সালে জি টিভি চ্যানেলের ধারাবাহিক *[[ডলার বহু]]*তে অভিনয়ের মাধ্যমে অভিনয় জগতে পদার্পণ করেন। ২০০২ থেকে ২০০৮ সাল পর্যন্ত তিনি স্টার প্লাসে প্রচারিত ধারাবাহিক ''ভাবি''তে প্রধান চরিত্রে অভিনয় করেছেন। এটি ভারতের চতুর্থতম চলমান টেলিভিশন ধারাবাহিক ছিল।

২০০৮ সালের ২৮শে জুলাই তারিখ হতে,, তিনি সাব টিভিতে সম্প্রচারিত টেলিভিশন ধারাবাহিক তারক মেহতা কা উল্টা চশমায় অঞ্জলি মেহতার চরিত্রে অভিনয় করছেন; যেটি বর্তমানে টেলিভিশন তার দীর্ঘতম কাজ। উক্ত ধারাবাহিকে অঞ্জলি মেহতা হচ্ছেন নাটকের প্রধান চরিত্র তারাক মেহতার (শৈলেশ লোধা) স্ত্রী। তার চরিত্রটি হচ্ছে একটি তরুণ, বাস্তববুদ্ধিসম্পন্ন এবং আধুনিক নারী। অঞ্জলি হচ্ছেন একজন খাদ্যনির্বাচনবিদ্যাবিত এবং তিনি তার স্বামী তারাক মেহতার খাদ্যের নিয়ন্ত্রণ করেন।

২০২০ সালের আগস্টে নেহা একটি নতুন প্রকল্প শুরু করার কারণে তারক মেহতা কা ওলতাহ চশমাহ শোটি ছেড়ে দেন।

২০১২–২০১৩ সালে, তিনি সাব টিভিতে প্রচারিত অন্য আরেকটি অনুষ্ঠান *[[ওয়াহ! ওয়াহ! কেয়া বাত হ্যায়!]]*-এ শৈলেশ লোধার সাথে উপস্থাপনার দায়িত্ব পালন করেছেন।

## তথ্যসূত্র

বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৭৮-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:পাটন জেলার ব্যক্তি
বিষয়শ্রেণী:গুজরাতের অভিনেত্রী
বিষয়শ্রেণী:১৯৭৭-এ জন্ম
কর্তৃত্বপ্রাপ্ত শক্তির অধীনে মেসোপোটেমিয়া

**মেসোপটেমিয়ায় ব্রিটিশ মেন্ডেট** () সাইকস পিকট চুক্তি অনুযায়ী সান রেমো সম্মেলনে ব্রিটেনকে দেয়ার প্রস্তাব করা হয়। এটি কার্যকর করা যায়নি। এর পরিবর্তে ইরাক রাজতন্ত্র প্রতিষ্ঠিত হয়। ইঙ্গ-ইরাকি চুক্তির মাধ্যমে ব্রিটিশ প্রশাসন সাজানো হয়।

প্রস্তাবিত মেন্ডেট ১৯২০ সালের ২৫ এপ্রিল সান রেমো সম্মেলনে প্রদান করা হয়। তবে এটি নথিবদ্ধ বা সংজ্ঞায়িত করা হয়নি। লিগ অব নেশনসের বিধির ২২ অনুচ্ছেদ অনুযায়ী এটি ছিল ক্লাস এ মেন্ডেট। ১৯২০ সালের জুনে ব্রিটিশ ঔপনিবেশিক অফিস একটি খসড়া মেন্ডেট নথি তৈরী করে।

প্রস্তাবিত মেন্ডেট প্রতিষ্ঠায় কিছু বাধাবিপত্তির সম্মুখীন হয়। ১৯২০ সালে দেশজুড়ে ইরাকি বিদ্রোহ দেখা দেয়। এরপর ইঙ্গ-ইরাকি চুক্তির মাধ্যমে ঠিক করা হয় যে এই অঞ্চলে ইরাক রাজতন্ত্র প্রতিষ্ঠিত হবে। ১৯৩১-১৯৩২ সালে লিগ অব নেশনসের অবস্থানের মাধ্যমে ইরাক রাজতন্ত্র স্বাধীন হয়। উল্লেখ করা হয় যে সম্পূর্ণ স্বাধীন রাষ্ট্র হিসেবে দেশ উন্নয়নে এগিয়ে যেতে পারবে।

যুদ্ধ পরবর্তী ইরাকের বেসামরিক সরকার মূলত হাইকমিশনার স্যার পারসি কক্স ও তার ডেপুটি কর্নেল আর্নল্ড উইলসন কর্তৃক পরিচালিত হয়। নাজাফে ব্রিটিশ অফিসার হত্যার পর ব্রিটিশ পাল্টা আঘাত শৃঙ্খলা ফিরিয়ে আনতে ব্যর্থ হয়। এসময় উত্তর ইরাকের পর্বতে ব্রিটিশ প্রশাসন প্রতিষ্ঠা বাকি ছিল। ব্রিটিশদের সবচেয়ে বড় সমস্যা ছিল জাতীয়তাবাদীদের বর্ধমান ক্রোধ। মেন্ডেট অবস্থার কারণে তারা বিশ্বাসঘাতকতার স্বীকার হয়েছে বলে মনে করত।

## মানচিত্র

File:Lawrence of Arabia's map, presented to the Eastern Committee of the War Cabinet in November 1918.jpg|১৯১৮ সালের নভেম্বরে টি ই লরেন্স কর্তৃক যুদ্ধ মন্ত্রিপরিষদে পূর্বাঞ্চলীয় কমিটিকে প্রদত্ত মানচিত্র
File:Middle East in 1921, UK Government map, Cab24-120-cp21-2607.jpg|১৯২১ এর প্রথমদিকে ব্রিটিশ মন্ত্রিপরিষদ মানচিত্রে প্রস্তাবিত মেন্ডেটের সীমানা নির্দেশ। এতে সীমানা নির্দিষ্ট হয়নি এমন এলাকাও রয়েছে


## আরও দেখুন
* ফিলিস্তিনে ব্রিটিশ মেন্ডেট
* ইরাক রাজতন্ত্র
* মেন্ডেটরি ইরাক
* উসমানীয় ইরাক

## আরও পড়ুন
* Dodge, Toby "Inventing Iraq" (2009)
* Fieldhouse, David K. *Western Imperialism in the Middle East, 1914–1958* (2006)
* Fisk, Robert. *The Great War for Civilisation: The Conquest of the Middle East,* (2nd ed. 2006),
* Simons, Geoff. *Iraq: From Sumer to Saddam* (2nd ed. 1994)
* Sluglett, Peter. *Britain in Iraq: Contriving King and Country, 1914–1932* (2nd ed. 2007)

## তথ্যসূত্র

বিষয়শ্রেণী:লিগ অব নেশনস মেন্ডেট
বিষয়শ্রেণী:ইরাক মেন্ডেট
বিষয়শ্রেণী:২০শ শতাব্দীতে ইরাক
ঢাকা ইউনিভার্সিটি ডিবেটিং সোসাইটি

**ঢাকা ইউনিভার্সিটি ডিবেটিং সোসাইটি**  সংক্ষেপে DUDS (ডি.ইউ.ডি.এস.), বাংলাদেশের বিতর্ক আন্দোলনে অন্যতম প্রাচীন সংগঠন।  ঢাকা বিশ্ববিদ্যালয়  কর্তৃপক্ষের পূর্ণাংগ তত্ত্বাবধানে ঢাকা বিশ্ববিদ্যালয়ের শিক্ষার্থীদের দ্বারা পরিচালিত এই সংগঠনটি বিতর্ককে প্রাতিষ্ঠানিকভাবে রুপ দিতে ও সত্যিকারের যুক্তিশীল সমাজ তৈরিতে কাজ করে যাচ্ছে। ঢাকা ইউনিভার্সিটি ডিবেটিং সোসাইটি ঢাকা বিশ্ববিদ্যালয় সিনেট কর্তৃক অর্থায়িত। এটি ঢাকা বিশ্ববিদ্যালয়ের বিতর্কের কেন্দ্রীয় সংগঠন। ঢাকা বিশ্ববিদ্যালয়ে বিতর্কের চর্চা শুরু হয় বিশ্ববিদ্যালয় প্রতিষ্ঠার পর থেকেই।সেসময় অক্সফোর্ডসহ বিভিন্ন বিশ্ববিদ্যালয় থেকে বিতার্কিকরা আসতো বিতর্ক করতে। পরবর্তীতে সত্তরের দশকে বিতর্ক সাংগঠনিক রূপ পেতে শুরু করে। এরই ধারাবাহিকতায় ১৯৮২ সালে ঢাকা বিশ্ববিদ্যালয়ের কতিপয় প্রগতিশীল শিক্ষকদের হাত ধরে তৈরি হয় ঢাকা ইউনিভার্সিটি ডিবেটিং সোসাইটি। গণতন্ত্রের উত্থানের পর, নব্বই এর দশকের শুরু থেকে এটি বিশ্ববিদ্যালয়ের শিক্ষার্থীদের দ্বারা পরিচালিত হয়ে আসছে। 

## কার্যক্রম
* জাতীয় বিতর্ক উৎসব 
* নাফিয়া গাজী আন্তঃবিভাগ বিতর্ক প্রতিযগিতা 
* আন্তঃবিশ্ববিদ্যালয়  বাংলা বিতর্ক প্রতিযোগিতা
* আন্তঃবিশ্ববিদ্যালয়  ইংরেজি বিতর্ক প্রতিযোগিতা
* আন্তঃকলেজ বাংলা/ইংরেজি বিতর্ক প্রতিযোগিতা
* আন্তঃস্কুল বাংলা/ইংরেজি বিতর্ক প্রতিযোগিতা
* আন্তঃহল বাংলা বিতর্ক প্রতিযোগিতা
*আন্তঃহল ইংরেজি বিতর্ক প্রতিযোগিতা

## মডারেটর প্যানেল
*চীফ মডারেটর - অধ্যাপক ড. মাহবুবা নাসরীন
*মডারেটর-  তাওহিদা জাহান এবং এবং মাহাদি হাসান

## প্রকাশনা
প্রতিবছর ‘প্রতিবাক’ ও ‘প্রত্যুষ’ নামে ডিইউডিএস বার্ষিক প্রকাশনা প্রকাশ করে এবং বিতার্কিক, সুধীজন,শিক্ষকসমাজ,গুনীজন,সাধারণ শিক্ষার্থী থেকে শুরু করে স্কুল কলেজের বিতার্কিকদেরকেও বিতরণ করে। জাতীয় বিতর্ক উৎসবের স্মারক গ্রন্থ প্রকাশিত হয়। এছাড়াও বিভিন্ন বিশেষ প্রকাশনাও থাকে।

## আন্তর্জাতিক অংশগ্রহণ
আন্তর্জাতিক অঙ্গনে বিতর্কের ক্ষেত্রে ঢাকা বিশ্ববিদ্যালয় World University Debate Championship এর সাত সদস্যের স্থায়ী কমিটির একজন গর্বিত সদস্য। এছাড়াও বিভিন্ন আন্তর্জাতিক প্রতিযোগীতায় সক্রিয় অংশগ্রহণ রয়েছে সদস্যদের। 

## বিতর্ক দলসমূহ
ঢাকা ইউনিভার্সিটি ডিবেটিং সোসাইটি যখন দেশে বা বাইরে বিতর্কে অংশগ্রহণের জন্য যায় তখন প্রতিটি দলের থাকে নির্দিষ্ট নাম। আর এই নামকরণগুলো করা হয় ঢাকা বিশ্ববিদ্যালয়ের ভাস্কর্যগুলোর নামে। যেমন-
* ডিইউডিএস- অপরাজেয় বাংলা 
* ডিইউডিএস- স্বোপার্জিত স্বাধীনতা 
* ডিইউডিএস- রাজু ভাস্কর্য
* ডিইউডিএস- স্বাধীনতা সংগ্রাম

## সংগঠন
ডিইউডিএস এর ১৯ সদস্য বিশিষ্ট কার্যনির্বাহী পরিষদ (বর্তমানে ৩৩ সদস্য বিশিষ্ট) ১ বছরের জন্য দায়িত্ব পালন ও সামগ্রিক কার্যক্রম পরিচালনা করে।  ডিইউডিএস’র নেতৃত্ব নির্ধারিত হয় নির্বাচনের মাধ্যমে গণতান্ত্রিক উপায়ে। প্রতিবছর নির্বাচনী বিতর্ক অনুষ্ঠানের পর প্রতিটি হল ডিবেটিং ক্লাবের একজন করে প্রতিনিধি ভোটারের সরাসরি ভোটে এক বছরের জন্য সভাপতি এবং সাধারণ সম্পাদক নির্বাচিত হয়।

## তথ্যসূত্র

বিষয়শ্রেণী:ঢাকা বিশ্ববিদ্যালয়
বিষয়শ্রেণী:বিতর্ক প্রতিযোগিতা সংগঠন
চক্রগতির ব্যাসার্ধ

ঘূর্ণন অক্ষের সাপেক্ষে দৃঢ় বস্তুতে এমন একটি বিন্দু আছে, যে স্থানে বস্তর সমস্ত ভর কেন্দ্রীভূত বলে বিবেচনা করা গেলে, ঘূর্ণন অক্ষের সাপেক্ষের ঐ বিন্দুতে বস্তুর জড়তার ভ্রামক দৃঢ় বস্তুর জড়তার ভ্রামকের সমান হবে। ঘূর্ণন অক্ষের সাপেক্ষে ঐ কেন্দ্রীভূত বিন্দুর দূরত্বকে চক্রগতির ব্যাসার্ধ বলা হয়। ()

অথবা বলা যেতে পারে, কোন দৃঢ় বস্তুর সমগ্র ভর যদি একটি নির্দিষ্ট বিন্দুতে কেন্দ্রীভূত করা যায় যাতে করে একটি নির্দিষ্ট অক্ষের সাপেক্ষে ঐ কেন্দ্রীভূত বস্তু কনার জড়তার ভ্রামক ঐ নির্দিষ্ট  অক্ষের সাপেক্ষে সমগ্র দৃঢ় বস্তুর জরতার ভ্রামক এর সমান হয়, তাহলে ঐ নির্দিষ্ট অক্ষ থেকে কেন্দ্রীভূত বুস্তুকণার লম্ব দূরত্বকে চক্রগতির ব্যাসার্ধ বলে। এটিকে সাধারণত K দ্বারা প্রকাশ করা হয়।বস্তুর চক্রগতির ব্যাসার্ধ নির্ণয়ের জন্য তার জড়তার ভ্রামক কে সমগ্র ভর দ্বারা ভাগ করে,ভাগফলের বর্গমূল বের করতে হয়।

K=(\frac{I}{M})^{1/2}

এখানে I হল জড়তার ভ্রামক ও M হল সামগ্রিক ভর।

সামগ্রিক ভাবে বা অন্যরূপে প্রকাশ:
:
K=\left(\sum_{i=1}^{n} m_i r_i^2 / \sum_{i=1}^{n} m_i \right)^{1/2}


এখানে i=1,2,3,.... ও r হল প্রতিটি বস্তুকণার ঘূর্ণাক্ষ থেকে দূরত্ব।

## উদাহরণ
কোনো ফাঁপা গোলকের ভরকেন্দ্রের সাপেক্ষে জড়তার ভ্রামক হয়: 

I=\frac{2}{3}MR^2 

এক্ষেত্রে চক্রগতির ব্যাসার্ধ (K) হবে, 

K=(\frac{2}{3})^{1/2}R 

আবার, 

কোনো নিরেট গোলকের ভরকেন্দ্রের সাপেক্ষে জড়তার ভ্রামক হয়:

I=\frac{2}{5}MR^2

এক্ষেত্রে চক্রগতির ব্যাসার্ধ (K) হবে,

K=(\frac{2}{5})^{1/2}R

বিষয়শ্রেণী:পলিমার পদার্থ বিজ্ঞান
বিষয়শ্রেণী:কঠিন পদার্থের বলবিজ্ঞান
ইপিজেড থানা

**ইপিজেড** বাংলাদেশের চট্টগ্রাম জেলার একটি মেট্রোপলিটন থানা। চট্টগ্রাম সিটি কর্পোরেশনের আওতাধীন এই থানাটি চট্টগ্রাম রপ্তানি প্রক্রিয়াকরণ অঞ্চল, চট্টগ্রাম বন্দর ও বেশকিছু শিক্ষা প্রতিষ্ঠানের কারণে বিখ্যাত।

## আয়তন
ইপিজেড থানার মোট আয়তন ৯.৮২ বর্গ কিলোমিটার।

## প্রতিষ্ঠাকাল
২০১৩ সালের ৩০ মে বন্দর ও পতেঙ্গা থানা থেকে কিছু অংশ নিয়ে ইপিজেড থানা গঠন করা হয়।

## জনসংখ্যা
প্রতিষ্ঠাকালীন সময়ের তথ্য অনুসারে ইপিজেড থানার আওতাধীন এলাকার লোকসংখ্যা প্রায় সাড়ে ৩ লাখ।
## অবস্থান ও সীমানা
চট্টগ্রাম সিটি কর্পোরেশনের দক্ষিণ-পশ্চিমাংশে ইপিজেড থানার অবস্থান। এর উত্তরে বন্দর থানা, পূর্বে কর্ণফুলী নদী ও কর্ণফুলী থানা এবং দক্ষিণে ও পশ্চিমে পতেঙ্গা থানা অবস্থিত।

## প্রশাসনিক এলাকা
ইপিজেড থানার আওতাধীন চট্টগ্রাম সিটি কর্পোরেশনের এলাকাসমূহ হল:
* ৩৯নং দক্ষিণ হালিশহর ওয়ার্ডের পূর্বাংশ
* ৪০নং উত্তর পতেঙ্গা ওয়ার্ডের পূর্বাংশ

## সংসদীয় আসন

## গুরুত্বপূর্ণ স্থাপনা
* চট্টগ্রাম ইপিজেড

## আরও দেখুন
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম সিটি কর্পোরেশনের থানা
বিষয়শ্রেণী:চট্টগ্রাম জেলার থানা
ক্রায়ন শিন-চ্যান: দ্য লিজেন্ড কল্ড বুরি বুরি থ্রি মিনিট্‌স চার্জ

হল ২০০৫ সালের আনিমে চলচ্চিত্র। যেটি জাপানি কাটুন ও মাঙ্গা সিরিজ ক্র্যয়ন সিনচ্যানের ১৩তম চলচ্চিত্র

বিষয়শ্রেণী:অ্যানিমে চলচ্চিত্র
বিষয়শ্রেণী:টোকিওর পটভূমিতে চলচ্চিত্র
বিষয়শ্রেণী:২০০৫-এর অ্যানিমে চলচ্চিত্র
ভয়েজার (দ্ব্যর্থতা নিরসন)

**ভয়েজার** শব্দটি দ্বারা নিম্নের যেকোন বিষয় নির্দেশ করা হতে পারে:

* ভয়েজার প্রোগ্রাম মার্কিন বৈজ্ঞানিক প্রোগ্রাম ।
* ভয়েজার ১ হল নাসা প্রেরণকৃত একটি স্পেস প্রোব ।
* ভয়েজার ২ হল নাসা প্রেরণকৃত আরো একটি স্পেস প্রোব ।
বোসন গ্যাস

**বোসন গ্যাস** গ্যাস হলো চিরায়ত আদর্শ গ্যাস এর কোয়ান্টাম বলবিদ্যার সংস্করণ। এটি বোসনকণা দ্বারা গঠিত, যার পূর্ণ সংখ্যক ঘূর্ণন(স্পিন) মান রয়েছে এবং এটি বোস-আইনস্টাইন পরিসংখ্যান মেনে চলে। আলোর জন্য বোসন এর এই পরিসংখ্যানিক বলবিদ্যা সত্যেন্দ্রনাথ বসু উন্নতি করেন যা সম্প্রসারিত করেন আলবার্ট আইনস্টাইন, যিনি উপলব্ধি করেন যে বোসনের আদর্শ গ্যাস যথেষ্ট কম তাপমাত্রায় ঘনীভূত হয়, যা চিরায়ত আদর্শ গ্যাস এর মত না। এই ঘনীভবন বোস-আইনস্টাইন ঘনীভবন নামে পরিচিত।
## তথ্যসূত্র

## থমাস-ফার্মি আসন্নতা

## তাপগতিবিদ্যা

## আরো দেখুন

## তথ্যসূত্র

বিষয়শ্রেণী:বোস-আইনস্টাইন পরিসংখ্যান
বিষয়শ্রেণী:তাপগতিবিজ্ঞান
বিষয়শ্রেণী:কোয়ান্টাম বলবিজ্ঞান
বিষয়শ্রেণী:আদর্শ গ্যাস
খৈয়াছড়া ঝর্ণা

**খৈয়াছড়া ঝর্ণা** বাংলাদেশের চট্টগ্রামের মীরসরাইয়ের পাহাড়ে অবস্থিত একটি জলপ্রপাত। মীরসরাই উপজেলায় অবস্থিত অন্যান্য জলপ্রপাত যেমন কমলদহ ঝর্ণা, নাপিত্তাছড়া ঝর্ণা, সহস্রধারা ঝর্ণা, ঝরঝরি ঝর্ণা প্রভৃতির তুলনায় খৈয়াছড়া ঝর্ণা ও এর ঝিরিপথ অন্যতম বৃহৎ। খৈয়াছড়া ঝর্ণায় মোট ৯টি বড় ঝর্ণার ধাপ (তথা ক্যাসকেড) ও অনেকগুলো বিচ্ছিন্ন ধাপ রয়েছে। মিরসরাই উপজেলার খৈয়াছড়া ইউনিয়নে ঝর্ণারটির অবস্থানের কারণে ঝর্ণাটির নামকরণ করা হয়েছে "খৈয়াছড়া ঝর্ণা"।

## অবস্থান
চট্টগ্রামের মিরসরাই উপজেলার খৈয়াছড়া ইউনিয়নের বড়তাকিয়া বাজারের উত্তর পার্শ্বে ঢাকা-চট্টগ্রাম মহাসড়কের ৪.২ কিলোমিটার পূর্বে এই ঝর্ণার অবস্থান। ঝর্ণাটির অবস্থান পাহাড়ের ভেতরের দিকে হওয়ায় সরসরি কোন যানবাহন ব্যবহার করে ঝর্ণাটির পাদদেশ পর্যন্ত পৌছানো সম্ভব হয় না। ঢাকা-চট্রগ্রাম মহাসড়ক পাশ থেকে পায়ে হেঁটে কিংবা স্থানীয় যানবাহন (যেমনঃ সিএনজি) ব্যবহার করে ঝর্ণাটির কাছাকাছি গ্রামে পৌছানো সম্ভব। কিন্তু পাহাড়ের পাদদেশের গ্রামের ভিতর দিয়ে ঝর্ণার মূল ধারা পর্যন্ত পৌছানোর বাকি পথের জন্য কোন যানবাহনের ব্যবস্থা নেই, শুধুমাত্র পায়ে হেটে পৌছানো সম্ভব।

## ইতিহাস
ধারণা করা হয় প্রায় ৫০ বছর আগে থেকেই প্রবাহিত হচ্ছে খৈয়াছড়া ঝর্ণাটি। জনমানহীন পাহাড়ি এলাকা এবং ঝোপ ঝাড়ের আধিক্যের জন্য এটির অবস্থান আবিষ্কারে সময় লেগেছে। আবার অনেকে ধারণা করেন প্রায় ৫০ বছর আগে পাহাড়ি ঢলের ফলে এই ঝর্ণাটি&nbsp;তৈরি হয়েছে, এর পূর্বে এখানে ঝর্ণাটি ছিল না।

২০১০ সালে সরকার বারৈয়াঢালা ব্লক থেকে কুণ্ডের হাট (বড়তাকিয়া) ব্লকের ২৯৩৩.৬১ হেক্টরর পাহাড়কে জাতীয় উদ্যান হিসেবে ঘোষণা করায় খৈয়াছড়া ঝর্ণা জাতীয় উদ্যানের আওতাভুক্ত হয়।

গণপ্রজাতন্ত্রী বাংলাদেশ সরকারের পক্ষ থেকে ২০১৭ সালে চট্টগ্রাম উত্তর বন বিভাগের "রামগড়-সীতাকুন্ড- রিজার্ভ ফরেস্টের" খৈয়াছড়া ঝর্ণাকে কেন্দ্র করে ইকো-ট্যুরিজম উন্নয়ন প্রকল্প গ্রহণ করেছে, যার অন্যতম মূল লক্ষ্য হল খৈয়াছড়া ঝর্ণার সংরক্ষণ।

## চিত্রশালা

চিত্র:খৈয়াছড়া ঝর্ণার ২য় ক্যাসকেড - Khaiyachora Waterfalls 2nd Cascade.jpg|খৈয়াছড়া ঝর্ণার ২য় ক্যাসকেড
চিত্র:খৈয়াছড়া ঝর্ণার ৩য়, ৪র্থ ও ৫ম ক্যাসকেড - Khaiyachora Waterfalls 3rd, 4th & 5th Cascade.jpg|খৈয়াছড়া ঝর্ণার ৩য়, ৪র্থ ও ৫ম ক্যাসকেড
চিত্র:খৈয়াছড়া ঝর্ণার মূল উৎস ঝর্ণা - Khaiyachora Waterfalls Source Waterfalls.jpg|খৈয়াছড়া ঝর্ণার মূল উৎস ঝর্ণা
File:Khaiachara Waterfalls, Mirshari, Bangladesh.JPG|
File:Khaiachara Waterfalls2.JPG|
File:Khaiyachara Falls.jpg|


## আরও দেখুন
*বাংলাদেশের জলপ্রপাতসমূহের তালিকা

## তথ্যসূত্র

## বহিঃসংযোগ

বিষয়শ্রেণী:বাংলাদেশের জলপ্রপাত
বিষয়শ্রেণী:মীরসরাই উপজেলার দর্শনীয় স্থান
বিষয়শ্রেণী:চট্টগ্রাম জেলার দর্শনীয় স্থান
বিষয়শ্রেণী:চট্টগ্রাম জেলার ভূগোল
শাজিয়া মির্জা

**শাজিয়া মির্জা** (জন্মঃ ৩ অক্টোবর ১৯৭২) হলেন পাকিস্তানি বংশোদ্ভুত ইংরেজি স্ট্যান্ড আপ কৌতুকাভিনেতা এবং সংবাদপত্রের বিভাগীয় লেখক।

## প্রাথমিক জীবন
মির্জা ইংল্যান্ডের বার্মিংহামে পরিবারের বড় মেয়ে সন্তান হিসাবে জন্মগ্রহণ করেন। তার তিনটি ভাই রয়েছে; কামরান (জন্মঃ ১৯৭০), যিনি ফিন্যান্স এ কাজ করে থাকেন, ইমরান (জন্মঃ ১৯৭৪), যিনি একটি আইটি কোম্পানিতে কাজ করেন এবং রিজওয়ান (জন্ম: ১৯৭৬), যিনি একটি ফ্রিল্যান্স ক্রীড়া সাংবাদিক হিসাবে কাজ করছেন।

মির্জার প্রাথমিক জীবনে একটি উচ্চ বিদ্যালয়ের শিক্ষক ছিলেন। বর্তমানে তিনি একজন র্যাপার এবং গানের শিল্পী হিসেবে কাজ করছেন।

## পুরস্কার এবং স্বীকৃতি
*২০০৩, সংবাদপত্র *দ্যা অবজারভার* ব্রিটিশ কমেডিদের মধ্যে তাকে ৫০ জন কৌতুকাভিনেতাদের একজন হিসাবে তালিকাভুক্ত করেন।.
*২০০৮, পুরস্কৃত করা হয় *কলামিস্ট অব দ্যা ইয়ার* - পিপিএ পুরস্কার ২০০৮ তার নিবন্ধ *নিউ স্টেটমেন* ম্যাগাজিন।
*মার্চ ২০০৯, যুক্তরাজ্যে ২০ জন সবচেয়ে সফল মুসলিম মহিলাদের মধ্যে একজন হিসাবে গতিশীল নারীদের তালিকায় অন্তর্ভুক্ত করা হয়।
*সেমি-ফাইনালিস্ট হিসেবে লাস্ট কমিক লাস্ট কমিক স্টান্ডিং মৌসুম ৬ এ প্রতিযোগিতা করেন।
*২০১০ এডব্লিউএ বিজয়ী; চারু ও সংস্কৃতি পুরস্কার।

## তথ্যসূত্র

## বহিঃসংযোগ

*
*
*

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ মুসলিম
বিষয়শ্রেণী:বিবিসি ১০০ নারী
বিষয়শ্রেণী:পাকিস্তানি বংশোদ্ভূত ইংরেজ ব্যক্তি
বিষয়শ্রেণী:ইংরেজ কৌতুকাভিনেত্রী
বিষয়শ্রেণী:গার্ডিয়ানের সাংবাদিক
বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ইংরেজ কৌতুকাভিনয়শিল্পী
বিষয়শ্রেণী:১৯৭০-এর দশকে জন্ম
বিষয়শ্রেণী:ইংরেজ কলাম লেখক
কধুরখীল সরকারি উচ্চ বিদ্যালয়

**কধুরখীল সরকারি উচ্চ বিদ্যালয়** বোয়ালখালী উপজেলার একটি বিদ্যালয়।

## ইতিহাস
১৯১৭ সালের ১ জানুয়ারি বিধুভূষণ চৌধুরীর নেতৃত্বে বিদ্যালয়টি প্রতিষ্ঠিত হয়। শুরুতে ৭ম ও ৮ম শ্রেণির পাঠদান কার্যক্রম শুরু করা হয়। প্রতিষ্ঠালগ্নে ৭ম শ্রেণিতে ১৫ জন এবং ৮ম শ্রেণিতে ১২ জন ছাত্র ভর্তি হয়। ১৯২০ সালে মাটির তৈরি একটি ভবন নির্মিত হয়। ১৯১৮ সালের ২০ ডিসেম্বর এটি কধুরখীল উচ্চ ইংরেজি বিদ্যালয় নামে কলকাতা বিশ্ববিদ্যালয়ের সাময়িক স্বীকৃতি লাভ করে। পরবর্তীতে ১৯৪৬ সালে এটি কলকাতা বিশ্ববিদ্যালয় থেকে স্থায়ী স্বীকৃতি লাভ করে। বিদ্যালয়েটি ১২ নভেম্বর ২০১৮ তে সরকারিকরণ করা হয়। 

## পাবলিক পরীক্ষার ফলাফল
এস.এস.সি পরীক্ষা: ২০১০ সাল-৮৩.৯৫%, ২০১১ সাল- ৯৮.৬৮%, ২০১২ সাল- ৯৬.৭৭%, ২০১৩ সাল- ১০০%, ২০১৪ সাল- ৯৭.২০%, ২০১৫ সাল- ৯৪.৬৬%, ২০১৬ সাল-৮৬%

## তথ্যসূত্র

বিষয়শ্রেণী:বোয়ালখালী উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার বিদ্যালয়
বিষয়শ্রেণী:১৯১৭-এ প্রতিষ্ঠিত
তেইরা কাঁটা

**তেইরা কাঁটা**, (বৈজ্ঞানিক নাম: *Mimosa diplotricha*) () হচ্ছে Fabaceae পরিবারের একটি উদ্ভিদ। এদের লতা কাষ্ঠল ও খুব শক্ত। লতায় জড়া জড়া কাঁটা। জলাশয়ের ধারে জন্মায়।

## তথ্যসূত্র

বিষয়শ্রেণী:লজ্জাবতী
বিষয়শ্রেণী:বাংলাদেশের উদ্ভিদ
সিটি ব্যাংক

**দি সিটি ব্যাংক পিএলসি**  বাংলাদেশের একটি বেসরকারি বাণিজ্যিক ব্যাংক।  দি সিটি ব্যাংক তাদের আনুষ্ঠানিক যাত্রা শুরু করে ১৯৮৩ সালের ২৭ মার্চ। ব্যাংকটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ-এ নিবন্ধিত।

## ইতিহাস
ব্যাংকটি ১৯৮৩ সালের ২৭ মার্চ "দ্য সিটি ব্যাংক লিমিটেড" তাদের ব্যাংকিং কার্যক্রম শুরু করে।

### নতুন লোগো ও সেবা
২০০৮ সালে তাদের ২৫তম প্রতিষ্ঠাবার্ষিকীতে ব্যাংকটি তাদের ভাবমূর্তি ও সেবায় পরিবর্তন নিয়ে আসে। এই কার্যক্রমের আওতায় ছিল নতুন লোগও উন্মোচন, আমেরিকান এক্সপ্রেস ক্রেডিট কার্ড, ব্রোকারেজ ব্যবসা ও সিটি ওয়ালেট (এসএমএস ব্যাংকিং) সেবা চালু। তাছাড়া নামটি সহজীকরণের মাধ্যমে "দি সিটি ব্যাংক লিমিটেড" থেকে "সিটি ব্যাংক"-এ পরিবর্তন করা হয়। লাল ও সাদা বক্সযুক্ত ঘুড়িওয়ালা লোগোটি ২০০৮ সালের জুলাই মাসে উন্মোচন করা হয়।
 
২০১৯ সালের অক্টোবরে ব্যাংকটি মোবাইল ব্যাংকিং সেবা প্রদানকারী বিকাশের সাথে তাদের পরিবেশকদের স্বয়ংক্রিয় পদ্ধতিতে ‘পেমেন্ট সেটেলমেন্ট’ সেবা প্রদান করার চুক্তি করে। নভেম্বর মাসে ব্যাংকটি রাগাদি টেক্সটাইল লিমিটেডের সাথে একটি কৌশলগত চুক্তি স্বাক্ষর করে। এমপ্লয়মেন্ট ব্যাংকিং সুবিধার ক্ষেত্র তৈরির উদ্দেশ্যে চুক্তিটি স্বাক্ষরিত হয়।

### অ্যামেক্সকে সঙ্গে নিয়ে সিটি ব্যাংক
অ্যামেক্সের ক্রেডিট কার্ড সেবা ২০০৯ সালের ৯ নভেম্বর সিটি ব্যাংক চালু করে। বাংলাদেশে বর্তমানে সবচেয়ে বেশি এই কার্ড ব্যবহৃত হচ্ছে। ঢাকা বিশ্ববিদ্যালয় ও আগোরার সাথে অ্যামেক্সের কো ব্র্যান্ডেড কার্ড রয়েছে।

## ব্যাংকিং কার্যক্রম
বর্তমানে সারা দেশে এই ব্যাংকের মোট ১৩৪ টি শাখা ও ৫২ টি উপশাখা এবং ৪৯৮ টি এটিএম আছে। এটিএম কার্ডের সংখ্যা ১০ লাখের অধিক।
## সিটি ব্যাংক লোন
সিটি ব্যাংক বর্তমানে ৪ ধরনের লোন প্রদান করে থাকে। সেগুলো হলোঃ

# অটো লোন
#
#
#
# পার্সোনাল লোন
#
# হোম লোন
# সিটি বাইক লোন।

বিভিন্ন ক্যাটাগরির গ্রাহকগণ সিটি ব্যাংক থেকে এই ৪ প্রকারের লোন বা ঋণ নিতে পারেন। একেক ধরনের লোনের জন্য একেক ধরনের রিকোয়ারমেন্ট রয়েছে। 

## পুরস্কার ও সম্মাননা
* জাতীয় তথ্য ও যোগাযোগ প্রযুক্তি পুরস্কার, (২০১৭)
* এশিয়া মানির 'বেস্ট ব্যাংক ফর প্রিমিয়াম সার্ভিসেস ইন বাংলাদেশ', ২০১৮, ২০১৯

## তথ্যসূত্র

## বহিঃসংযোগ
* দি সিটি ব্যাংক অফিশিয়াল ওয়েবসাইট

বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:বাংলাদেশের ইসলামি ব্যাংকিং সেবা প্রদানকারী ব্যাংক
বিষয়শ্রেণী:১৯৮৩-এ প্রতিষ্ঠিত ব্যাংক
বিষয়শ্রেণী:বাংলাদেশের ব্যাংক
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৮৩-এ প্রতিষ্ঠিত বাংলাদেশী কোম্পানি
বিষয়শ্রেণী:১৯৮৩-এ বাংলাদেশে প্রতিষ্ঠিত
ভিডিওল্যান

**ভিডিওল্যান** () লোকাল এরিয়া নেটওয়ার্কের (LAN) মাধ্যমে ভিডিও ও অন্যান্য মিডিয়া ফাইল প্রদর্শনের সফটওয়্যার তৈরির একটি প্রজেক্ট। এটি মূলত দুইটি কম্পিউটার প্রোগ্রাম দিয়ে তৈরি একটি ভিডিওল্যান ক্লায়েন্ট (ভিএলসি) এবং অন্যটি ভিডিওল্যান সার্ভার (ভিএলএস), কিন্তু ভিএলএস-এর প্রায় সকল ফিচার ভিএলসি-তে যুক্ত হয়েছে এবং নাম হয়েছে ভিএলসি মিডিয়া প্লেয়ার

এই প্রজেক্ট পারিসের ছাত্র École Centrale Paris শুরু করেন এবং ফ্রি সফটওয়্যার হিসাবে মুক্তির পর এটি এখন বহুজাতিক প্রকল্প এবং এখন প্রায় ২০ টি দেশ এর সঙ্গে জড়িত।

## [[কম্পিউটার স্থাপত্য|স্থাপত্য]] সমর্থন

## প্রকল্প
### ভিএলসি

**ভিএলসি** (**ভিডিওল্যান ক্লায়েন্ট**) একটি বহনযোগ্য মাল্টিমিডিয়া প্লেয়ার, এনকোডার এবং স্ট্রিমিং সফটওয়্যার, যেটি বিভিন্ন ধরনের অডিও ও ভিডিও সমর্থন করে যার মধ্যে আছে ডিভিডি ও ভিডিও সিডি

### ভিএলএমসি
**[http://www.videolan.org/vlmc/ ভিএলএমসি]** (**ভিডিওল্যান মুভি ক্রিয়েটর**) ভিএলসি মিডিয়া প্লেয়ার ভিত্তিক ভিডিও সম্পাদনা সফটওয়্যার।

### ভিএলএস
**ভিএলএস** (**ভিডিওল্যান সার্ভার**) স্ট্রিমিং সফটওয়্যার হিসাবে চালু হয়েছিলো কিন্তু এটি এখন ভিএলসি মিডিয়া প্লেয়ারের সঙ্গে একীভূত।

### কোডেক
ভিডিওল্যান প্রকল্প বিভিন্ন অডিও / ভিডিও ডিকোডিং এবং ডিক্রিপশন লাইব্রেরি হোস্ট হিসসাবে কাজ করে।

### ভিএলএম-এ
একটি নতুন প্রকল্প চালু হয়েছে যার নাম, **ভিএলএম-এ** (**ভিডিওল্যান মানেজার**)। ভিএলএম-এ ভু এবং উপগ্রহের মাধ্যমে প্রাপ্ত টিভি চ্যানেলের সম্প্রচার পরিচালনা করার একটি সফটওয়্যার।
### ভিএলসি মিডিয়া প্লেয়ার স্কিন এডিটর
ভিএলসি মিডিয়া প্লেয়ার স্কিন এডিটর ভিডিওল্যানের তৈরি একটি সহজ প্রোগ্রাম। এটি দিয়ে সহজেই ভিএলসি মিডিয়া প্লেয়ারের ইন্টারফেস স্কিন তৈরি করা যায়।

## আরও দেখুন

*Google Videos — used VideoLAN technology in its media player web browser plugin.
*Comparison of audio player software
*Comparison of video player software

## তথ্যসূত্র

## বহিঃসংযোগ

*
*VideoLAN Movie Creator
*VIA Centrale Réseaux — student association that manages the network at École Centrale Paris; it was within this engineering program that VideoLAN began
*[irc://irc.videolan.org/VideoLAN #VideoLAN]

বিষয়শ্রেণী:মুক্ত সফটওয়্যার প্রকল্পসমূহ
বিষয়শ্রেণী:মাল্টিমিডিয়া সফটওয়্যার
বিষয়শ্রেণী:বহনযোগ্য সফটওয়্যার
বিষয়শ্রেণী:ধারাবাহিক সম্প্রচার
ছোস-ক্যি-স্গ্রোন-মে

**ছোস-ক্যি-স্গ্রোন-মে** () (১৪২২-১৪৫৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ব্সাম-স্দিংস-র্দো-র্জে-ফাগ-মো () উপাধিধারী বৌদ্ধ ভিক্ষুণী ছিলেন।

## জন্ম ও পরিবার
ছোস-ক্যি-স্গ্রোন-মে ১৪২২ খ্রিষ্টাব্দে তিব্বতের মাং-য়ুল গুং-থাং অঞ্চলে জন্মগ্রহণ করেন। তার পিতা খ্রি-ল্হা-দ্বাং-র্গ্যাল-ম্ত্শান () এই অঞ্চলের শাসক ছিলেন। তার মাতার নাম ছিল ম্দো-সদে () এবং ভ্রাতার নাম ছিল খ্রি-র্নাম-র্গ্যাল-ল্দে ()। তার জন্মের পরে রাজসভার পুরোহিত তার নাম রাখেন দ্কোন-ম্ছোগ-র্গ্যাল-মো ()।

## বৈবাহিক জীবন
১৪৩৮ খ্রিষ্টাব্দে রাজ্যের কৌশলগত সুবিধার্থে রাজ-অমাত্যদের উপদেশে লা-স্তোদ-ল্হো () রাজ্যের শাসকের সঙ্গে দ্কোন-ম্ছোগ-র্গ্যাল-মোর বিবাহ স্থির করা হয়। ১৪৪০ খ্রিষ্টাব্দে তিনি একজন কন্যাসন্তানের জন্ম দেন। এক বছর পরে গুং-থাং রাজ্যে একটি বিবাদের মীমাংসা করতে পিতাকে সাহায্য করতে যাওয়ার পরে তার কন্যার মৃত্যু হয়। এই কারণে তিনি পিতা ও শ্বশুরের ইচ্ছার বিরুদ্ধে গিয়ে বৌদ্ধ ভিক্ষুণী হিসেবে ধর্মীয় জীবনযাপন করার সিদ্ধান্ত নেন।

## সংঘ জীবন
এই সময় দ্কোন-ম্ছোগ-র্গ্যাল-মো লা-স্তোদ-ল্হো রাজ্যের রাজধানী শেল-দ্কার () শহরে অবস্থিত স্পো-রোং-দ্পাল-মো-ছোস-স্দিংস () বৌদ্ধবিহারে যাতায়াত শুরু করেন এবং এই বিহারের প্রধান বো-দোং-ফ্যোগ্স-লাস-র্নাম-র্গ্যাল () নামক লামার সান্নিধ্যে আসেন। পরে আত্মীয় স্বজনদের রাজী করিয়ে তিনি তার নিকট শ্রমণের শপথ গ্রহণ করেন এবং তার নতুন নাম রাখা হয় ছোস-ক্যি-স্গ্রোন-মে। নারী হিসেবে সংঘজীবনে প্রবেশে তাকে সমালোচিত হতে হলেও তিনি সেইসব সমালোচনা উপেক্ষা করেন। ব্দে-লেগ্স-ছোস-'দ্রেন () নামে অপর এক ভিক্ষুণী তার বিশ্বস্ত সহচরী ছিলেন। পরবর্তীকালে তাকে ভিক্ষুণীর শপথ প্রদান করা হয়।  তিনি সংঘে নারীদের এনে তাদের মধ্যে বৌদ্ধ ধর্ম ও শিক্ষার প্রসার করেন। বো-দোং-ফ্যোগ্স-লাস-র্নাম-র্গ্যালের অনুপ্রেরণায় তিনি প্রচলিত ঐতিহ্যের বিরুদ্ধে গিয়ে নারীদের তান্ত্রিক আচার নৃত্যে অংশগ্রহণের উদ্যোগ নেন। বো-দোং-ফ্যোগ্স-লাস-র্নাম-র্গ্যালের মৃত্যুর পর তিনি ১৪৫২ খ্রিষ্টাব্দে তার সম্পূর্ণ রচনা প্রকাশের ব্যবস্থা করেন। এছাড়া তিনি বৌদ্ধ ধর্মশিক্ষাকেন্দ্রের খাদ্য সরবরাহের উদ্দেশ্যে পার্শ্ববর্তী জমিগুলির সেচের ব্যবস্থা করেন। এই বছরে লা-স্তোদ-ব্যাং () অঞ্চলে তিনি বিখ্যাত তিব্বতী সাধক থাং-স্তোং-র্গ্যাল-পোর () সঙ্গে দুই বছর বসবাস করে শিক্ষাগ্রহণ করেন। ১৪৫৪ খ্রিষ্টাব্দে তিনি মধ্য তিব্বত যাত্রা করে বিভিন্ন তীর্থস্থান দর্শন করেন।

## তথ্যসূত্র

## আরো পড়ুন
*Diemberger, Hildegard. 2007. When a Woman becomes a Religious Dynasty: the Samding Dorje Phagmo of Tibet. New York: Columbia University Press.
*Everding, K. H. 2000. Das Koenigreich Mang yul Gung thang, vols. 1 and 2. Bonn: VGH Wissenschaftsverlag. 
*Stearns, Cyrus. 2007. Tangtong Gyalpo: King of the Empty Plain. Ithaca: Snow Lion.

বিষয়শ্রেণী:১৪২২-এ জন্ম
বিষয়শ্রেণী:১৪৫৫-এ মৃত্যু
বিষয়শ্রেণী:সামদিং দোর্জে ফাগমো
মাইটি রাজু

**মাইটি রাজু** ভারতীয় টেলিভিশন সিরিজ। যেটি ভারতীয় টেলিভিশন সিরিজ ছোটা ভীমের স্পীন অফ সিরিজ। যেটির পরিবেশনা করছে ছোটা ভীমের পরিবেশনা কোম্পানি।

## চরিত্র সমূ্হ
*রাজু/মাইটি রাজু (গল্পের সুপারহিরো)
*সন্ধ্যা (রাজুর মা)
*স্বামী (রাজুর বাবা)
*কমিশনার খান্না (আর্যমান নগরের পুলিশ প্রধান)
*চিকি (রাজুর রোবট)
*মবি (রাজুর পোষা কুকুর)
*জুলি (রাজুর ক্লাসমেট)
*গোপী (রাজুর বন্ধু)
*চার্লি (রাজুর বন্ধু)
*কারাটি (দুষ্ট বিজ্ঞানী ও সুপার ভিলেন)

## চলচ্চিত্র
* মাইটি রাজু: দ্য মুভি
* মাইটি রাজু: ব্যাটারি লো (২০১৩)
* মাইটি রাজু: আমনা সামনা (২০১৩)
* মাইটি রাজু: বাচ্চো কা খেল (২০১৩)
* মাইটি রাজু: স্পেস রেস
* মাইটি রাজু: ছুট্টি হো গেয়ি
* মাইটি রাজু: ৩ ভিলেনস
* মাইটি রাজু: সুপারহিরো স্কুল
* মাইটি রাজু: হাইজ্যাক
* মাইটি রাজু: খিলাড়ি রাজু
* মাইটি রাজু: টাইম ট্রাভেল
* মাইটি রাজু: আইস আইস মাইটি
* মাইটি রাজু অর এলিয়েন দোস্ত
* মাইটি রাজু: চোরো কি টলি
* মাইটি কা মাইটি অ্যাটাক
* মাইটি রাজু: রিও টু গোয়া
* মাইটি রাজু: জাপান কলিং
* মাইটি রাজু: মোস্ট ওয়ান্টেড
* মাইটি রাজু: দ্য চ্যাম্পিয়ন অব আলাস্কা
* মাইটি রাজু কা সমুদ্রী অ্যাডভেঞ্চার
* মাইটি রাজু অ্যান্ড দ্য ম্যাগনেটর্স
* গেম ওভার মাইটি রাজু
* মাইটি রাজু ইন দ্য গ্রেট পাইরেট
* মাইটি রাজু: রাজু বান গেয়া রাজকুমার
* মাইটি রাজু: স্কুল ইজ কুল
* মাইটি রাজু: আসলি সুপারহিরো কোন
* মাইটি রাজু: হ্যালো লিও (২০১৪)
* মাইটি রাজু ভার্সেস মাইটি ক্লোন (২০১৩)
* মাইটি রাজু অ্যান্ড দ্য কমান্ডস 
* মাইটি রাজু: আর্যনগর আন্ডারওয়াটার (২০১৩)
* চাক দে মাইটি রাজু (২০১৩)
* মাইটি রাজু: লাইট অব অ্যাস্ট্রম (২০১৭)
* মাইটি রাজু রিও কলিং (২০১৪)

## তথ্যসূত্র

## বহিঃসংযোগ
* Mighty Raju minisite on Pogo tv website
* Mighty Raju production website

বিষয়শ্রেণী:টেলিভিশন ধারাবাহিক
বিষয়শ্রেণী:অসম্পূর্ণ ভারতের নিবন্ধ
বিষয়শ্রেণী:ভারতীয় শিশুদের অ্যানিমেটেড অ্যাকশন টেলিভিশন ধারাবাহিক
বিষয়শ্রেণী:ভারতীয় শিশুতোষ অ্যানিমেটেড অ্যাডভেঞ্চার টেলিভিশন ধারাবাহিক
বিষয়শ্রেণী:ভারতীয় শিশুদের অ্যানিমেটেড হাস্যরসাত্মক টেলিভিশন ধারাবাহিক
বিষয়শ্রেণী:ভারতীয় শিশুদের অ্যানিমেটেড সুপারহিরো টেলিভিশন ধারাবাহিক
বিষয়শ্রেণী:২০১৫-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:সুপারহিরো হাস্যরসাত্মক টেলিভিশন ধারাবাহিক
বিষয়শ্রেণী:পোগো (টিভি চ্যানেল)-এর মৌলিক অনুষ্ঠান
বিষয়শ্রেণী:ছোটা ভীম
বিষয়শ্রেণী:শিশুদের সম্পর্কে অ্যানিমেটেড টেলিভিশন ধারাবাহিক
ব্সাম-স্দিংস-র্দো-র্জে-ফাগ-মো

**ব্সাম-স্দিংস-র্দো-র্জে-ফাগ-মো** () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান মহিলা অবতারী লামার উপাধি বিশেষ। এই উপাধিধারী নারীরা তিব্বতের সর্বোচ্চ সম্মানপ্রাপ্ত নারী অবতারী লামা বলে গণ্য হন। শুধু তাই নয়, তিব্বতী বৌদ্ধধর্মের দ্গে-লুগ্স ধর্মসম্প্রদায়ের দলাই লামা ও পাঞ্চেন লামা নামক সর্বপ্রধান দুইটি উপাধির পরের ক্রমেই এই উপাধিকে স্থান দেওয়া হয়।

## তালিকা

## তথ্যসূত্র

বিষয়শ্রেণী:তিব্বতী বৌদ্ধ উপাধি
বিষয়শ্রেণী:গেলুগ
বিষয়শ্রেণী:সামদিং দোর্জে ফাগমো
সাফারি বুকস অনলাইন

**সাফারি বুকস অনলাইন এলএলসি** হল একটি ডিজিটাল গ্রন্থাগার যা জুলাই ২০০১ সালে প্রতিষ্ঠিত হয়। মার্কিন যুক্তরাষ্ট্রের সেবাস্টোপোল, ক্যালিফোর্নিয়ায় প্রতিষ্ঠানটির প্রধান কার্যালয় অবস্থিত। এছাড়াও বোস্টন ও সান ফ্রান্সিসকোতেও এর দুটো অফিস রয়েছে। ও'র‍্যাইলি মিডিয়া ও পিয়ারসন পিএলসির যৌথ উদ্যোগে সাফারি বুকস অনলাইন প্রতিষ্ঠিত হয়। পরবর্তীতে ২০১৪ সালে ও'র‍্যাইলি মিডিয়া পিয়ারসনের সব শেয়ার কিনে নিলে প্রতিষ্ঠানটির সম্পূর্ণ কর্তৃত্ব ও'র‍্যাইলির হাতে চলে আসে। সাফারি বুকস অনলাইন এলএলসি প্রকাশনা প্রতিষ্ঠান ও'র‍্যাইলির একটি সম্পূরক প্রতিষ্ঠান।

সাফারিতে বিভিন্ন ধরনের ইবুক, ভিডিও, শর্ট কাটস (সংক্ষিপ্ত আকারের কন্টেন্ট), পাণ্ডুলিপি ইত্যাদি পাওয়া যায়। ও'র‍্যাইলি মিডিয়ার প্রকাশিত কন্টেন্ট ছাড়াও সাফারিতে প্রায় ২০০ প্রতিষ্ঠানের কন্টেন্ট রয়েছে। সাফারিতে কন্টেন্ট প্রদানকারী প্রতিষ্ঠানগুলোর মধ্যে রয়েছে এডিসন ওয়েসলি, প্রেন্টিস হল, পিচপেট, জন ওয়াইলি এন্ড সনস, মাইক্রোসফট প্রেস, এডবি প্রেস, সিসকো প্রেস, ম্যানিং পাব্লিকেশনস, প্যাক্ট, এসএএস পাবলিশিং, আইবিএম প্রেস, এফটি প্রেস এবং ফোকাল প্রেস ইত্যাদি। বিভিন্ন ধরনের চাঁদা প্রদানের মাধ্যমে ব্যবহারকারিরা এইসব কন্টেন্ট ব্যবহার করতে পারেন। ব্যক্তিগত ব্যবহার ও সম্মিলিত ব্যবহার ইত্যাদি বিভিন্ন ধরনের ব্যবহারের উপর ভিক্তি করে চাঁদার পরিমাণ ভিন্ন ভিন্ন রকম হয়ে থাকে।

বিভিন্ন পেশাজীবী সংগঠন যেমন আইইইই কম্পিউটার সোসাইটির সদস্য ও চাঁদা প্রদানকারী সদস্যরা বিভিন্ন প্ল্যানের আওতায় সাফারি ব্যবহার করতে পারেন। সাফারি এইসব পেশাজীবী সংগঠনের সদস্যদের প্রিমিয়াম সাফারি একাউন্ট ব্যবহার করার ক্ষেত্রে মূল্যছাড় দিয়ে থাকে।

## তথ্যসূত্র

বিষয়শ্রেণী:মার্কিন যুক্তরাষ্ট্রের বই প্রকাশনা কোম্পানি
বিষয়শ্রেণী:কম্পিউটার বই প্রকাশনা কোম্পানি
বিষয়শ্রেণী:মার্কিন যুক্তরাষ্ট্রের গণমাধ্যম কোম্পানি
বিষয়শ্রেণী:ক্যালিফোর্নিয়া ভিত্তিক বিনোদন কোম্পানি
বিষয়শ্রেণী:১৯৭৮-এ প্রতিষ্ঠিত প্রকাশনা কোম্পানি
বিষয়শ্রেণী:১৯৭৮-এ ক্যালিফোর্নিয়ায় প্রতিষ্ঠিত
হিউ ট্রাম্বল

**হিউ ট্রাম্বল** (; জন্ম: ১২ মে, ১৮৬৭ - মৃত্যু: ১৪ আগস্ট, ১৯৩৮) ভিক্টোরিয়া প্রদেশের হথর্ন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ও অধিনায়ক ছিলেন। ১৮৯০ থেকে ১৯০৪ মেয়াদকালে অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছিলেন।

ঘরোয়া ক্রিকেটে ভিক্টোরিয়া ও মেলবোর্ন ক্রিকেট ক্লাবের প্রতিনিধিত্ব করেছেন তিনি। দলে তিনি মূলতঃ অল-রাউন্ডার ছিলেন। ডানহাতে অফ-স্পিন বোলিংয়ের পাশাপাশি ডানহাতে ব্যাটিং করতেন। এছাড়াও অস্ট্রেলিয়া দলকে দুই টেস্টে নেতৃত্ব দেন। টেস্ট ক্রিকেটের ইতিহাসে চারজন বোলারের একজন হিসেবে দুইবার হ্যাট্রিক লাভ করেন।

## খেলোয়াড়ী জীবন
দীর্ঘদেহী ও শীর্ণাকৃতির অফ-স্পিনার ট্রাম্বল অন্যান্য স্পিনারদের তুলনায় খুবই দ্রুততার সাথে গতি আনতে পারঙ্গমতা দেখাতেন। উচ্চতা ও লম্বাটে গড়নের আঙ্গুলে তিনি তার সর্বোত্তম সফলতা আনয়ণ করেছেন। ইংল্যান্ডের নরম পীচে সর্বাধিক সফলতা পেয়েছেন। কিন্তু অস্ট্রেলিয়ার শক্ত পীচে নিখুঁত ও বৈচিত্র্যপূর্ণ বোলিংয়ে সক্ষম ছিলেন। এছাড়াও তিনি নির্ভরযোগ্য নিচেরসারির ব্যাটসম্যান ও স্লিপে দক্ষ ফিল্ডার ছিলেন। ক্রিকেট খেলা নিয়ে ব্যাপক চিন্তা-ভাবনা করতেন ও বাস্তব কৌতুক ব্যক্ত করে দলীয় সঙ্গীসহ প্রতিপক্ষের খেলোয়াড়দের কাছেও জনপ্রিয় ছিলেন।

১৮৯০ সালে ইংল্যান্ড সফরে লর্ডসে স্বাগতিক ইংল্যান্ডের বিপক্ষে তার টেস্ট অভিষেক ঘটে। ববি পিলকে কট এন্ড বোল্ড করে খেলার একমাত্র উইকেট লাভ করেন। কিন্তু ১৮৯৬ সালে ইংল্যান্ড সফরের পূর্ব-পর্যন্ত দলে স্থায়ী আসন পাননি। ১৮৯৯ সালে ইংল্যান্ড সফরে ট্রাম্বল ১,১৮৩ রান ও ১৪২ উইকেট দখল করেন। কেবলমাত্র জর্জ গিফেন হাজার রান ও শত উইকেট লাভে ডাবল অর্জনে তার সামনে ছিলেন। জো ডার্লিং খামারের কাজে ব্যস্ত থাকায় ১৯০১-০২ মৌসুমে অস্ট্রেলিয়া দলের অধিনায়কত্ব পান।

১৯০২ সালে ইংল্যান্ড সফরের পর ক্রিকেট থেকে অবসর নেন। কিন্তু ১৯০৩-০৪ মৌসুমে তিনি পুনরায় দলে ফিরে আসেন। তার খেলোয়াড়ী জীবনের শেষ টেস্টে নিজ শহর মেলবোর্নে দ্বিতীয় হ্যাট্রিক করেন।

## ব্যক্তিগত জীবন
ন্যাশনাল ব্যাংক অব অস্ট্রালেশিয়ায় কাজ করতেন তিনি। স্থানীয় শাখায় ব্যবস্থাপক হিসেবে থাকলেও ক্রিকেটের সাথে সখ্যতার কারণে ব্যাংকিং কার্যাবলীতে বিঘ্ন ঘটে। ১৯১১ সালে মেলবোর্ন ক্রিকেট ক্লাবের সচিব হন। মেলবোর্ন ক্রিকেট গ্রাউন্ডের দর্শক ধারণ সক্ষমতা ৭০,০০০-এ রূপান্তর করেন। ৭১ বছর বয়সে হৃদযন্ত্রক্রিয়ায় আক্রান্ত হয়ে দেহাবসানের পূর্ব-পর্যন্ত এ পদে দায়িত্বে ছিলেন।

## তথ্যসূত্র

## আরও দেখুন
* ববি পিল
* চার্লস টার্নার
* উইজডেন বর্ষসেরা ক্রিকেটার
* অস্ট্রেলীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

## পাদটীকা
* 
* 
* 
* 
* 
* 

## বহিঃসংযোগ
*
*

বিষয়শ্রেণী:১৮৬৭-এ জন্ম
বিষয়শ্রেণী:১৯৩৮-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলীয় ক্রিকেট প্রশাসক
বিষয়শ্রেণী:অস্ট্রেলীয় ব্যাংকার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেট অধিনায়ক
বিষয়শ্রেণী:অস্ট্রেলিয়ান ক্রিকেট হল অব ফেমে প্রবেশকারী
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:টেস্ট ক্রিকেটে হ্যাট্রিক লাভকারী
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:মেলবোর্ন ক্রিকেট ক্লাবের ক্রিকেটার
বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:স্কটিশ বংশোদ্ভূত অস্ট্রেলীয় ব্যক্তি
কুন-দ্গা'-ব্জাং-মো

**কুন-দ্গা'-ব্জাং-মো** () (১৪৫৯-১৫০২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ব্সাম-স্দিংস-র্দো-র্জে-ফাগ-মো () উপাধিধারী বৌদ্ধ ভিক্ষুণী ছিলেন।

## সংক্ষিপ্ত জীবনী
কুন-দ্গা'-ব্জাং-মো ১৪৫৯ খ্রিষ্টাব্দে তিব্বতের কোংপো অঞ্চলে জন্মগ্রহণ করেন। তার দুই বছর বয়সে ব্দে-লেগ্স-ছোস-'দ্রেন () নামে এক ভিক্ষুণী তাকে ছোস-ক্যি-স্গ্রোন-মে () নামক প্রথম ব্সাম-স্দিংস-র্দো-র্জে-ফাগ-মো () উপাধিধারী বৌদ্ধ ভিক্ষুণীর পুনর্জন্ম রূপে চিহ্নিত করেন। পাঁচ বছর বয়সে তাকে বিখ্যাত তিব্বতী সাধক থাং-স্তোং-র্গ্যাল-পোর () নিকটে নিয়ে আসা হয়, যেখানে ব্দে-লেগ্স-ছোস-'দ্রেন ও অন্যান্য ভিক্ষুণীরা তার দেখাশোনা করেন। পরে থাং-স্তোং-র্গ্যাল-পোর নির্দেশে তিনি গুং-থাং রাজ্যে বসবাস করেন ও পরে লাদাখে উপস্থিত মঙ্গোলদের মধ্যে ধর্মশিক্ষা প্রচারের উদ্দেশ্যে প্রেরণ করেন। তিনি গ্চুং-রি-বো-ছে () বিহারে সোনা ও পিতল দিয়ে একটি স্তূপ নির্মাণ করান। এছাড়া তিনি য়ার-'ব্রোগ () অঞ্চলে ব্সাম-স্দিংস বৌদ্ধবিহার () স্থাপন করেন।

## তথ্যসূত্র

## আরো পড়ুন
*Diemberger, Hildegard. 2007. When a Woman becomes a Religious Dynasty: the Samding Dorje Phagmo of Tibet. New York: Columbia University Press.
*Sørensen, P. and G. Hazod. 2005. Thundering Falcon: An Inquiry into the History and Cult of Khra-'brug, Tibet's First Buddhist Temple. Vienna: Verlag der Österreichischen Akademie der Wissenschaften.

বিষয়শ্রেণী:১৪৫৯-এ জন্ম
বিষয়শ্রেণী:১৫০২-এ মৃত্যু
বিষয়শ্রেণী:সামদিং দোর্জে ফাগমো
স্যামুয়েল এল লুইস

**স্যামুয়েল এল লুইস** *Samuel L. Lewis* বা মুর্শিদ স্যাম (অক্টোবর ১৮, ১৮৯৬- জানুয়ারী ১৫, ১৯৭১) ছিলেন একজন আমেরীকান আধ্যাত্মবাদী ছুফি সাধক। তিনি চিস্তিয়া তরীকার উপধারা হিসাবে ছুফি রুহানিয়্যাত তরীকার প্রতিষ্ঠাতা। আজীবন আধ্যাত্ম সাধনায় লিপ্ত থাকা এ সাধক প্রাচ্য ও পাশ্চাত্যের বহু ছুফি সাধকের সান্নিধ্য লাভ করলেও মূলত যথাক্রমে প্রখ্যাত মুসলিম ছুফি সাধক হযরত এনায়েত খান *(Hazrat Inayat Khan)* ও নায়োজেন সেনাকির *(Nyogen Senzaki)* শিষ্যত্বে পশ্চিমা মুসলিম ও হিন্দু উভয় আধ্যাত্মিক ধারার মানুষের নিকটই দ্বৈত ধারার সাধক হিসাবে পরিচিতি লাভ করেন।  মৃত্যুর পর হতে বিগত ৪২ বছরে বিশ্ব ব্যাপী বিকাশ লাভ করা তার প্রতিষ্ঠিত ড্যান্স অব ইউনির্ভসেল পীস্ নামক উপানুষ্ঠানের জন্য তিনি বিশেষ পরিচিতি লাভ করেন।

## জন্ম ও পরিবার
লুইস জন্ম গ্রহণ করেন ইহুদী পরিবারে (Jewish)। তার পিতা জ্যাকব লুইস ছিলেন লিভি ষ্ট্রাচ জিন্সে ম্যানুফ্যাকচারিং কোম্পানীর সহ সভাপতি। মা হ্যারিয়্যাট রোজেলা ছিলেন আন্তর্জাতিক ব্যাংকার লিনোরি রোটশিল্ডের মেয়ে। পিতামাতার আগ্রহের ক্ষেত্র ব্যবসা ছেড়ে তিনি ধর্ম ও আধ্যাত্মিক চর্চাতেই নিমগ্ন থাকতেন।

## মতাদর্শ
লুইস ১৯১৯ সালে ক্যালিয়োনিয়ার ফায়ারফক্স নামক একটি ছুফি সংঘের সাথে যুক্ত হলে সেখানে তার সাথে পরিচয় হয় এনায়েত খানের প্রথম খলিফা/প্রতিনিধি মুর্শিদা রাবেয়া মার্টিনের সাথে। এর এক বছর পর তিনি সাক্ষাত লাভ করেন জৈন সাধক yogen Senzak। ইসলামিক ছুফিবাদ ও জৈন সাধনা ছিল তার আজীবন কর্ম। ১৯২৩ সালে তিনি এনায়েত খানের নিকট বাইয়্যাত গ্রহণ করেন। তিনি ১৯২৬ সালে সর্ব প্রথম জৈন ধর্ম সাধনা কেন্দ্র আরম্ভ করেন সান ফ্রান্সিসকোতে। ১৯৬০ সালে ‍লুইস দীক্ষা দানের কার্যক্রম আরম্ভ করেন। তার মৃত্যুর কিছুদিন পূর্বে তিনি একটি আধাত্মিক সংগঠন প্রতিষ্ঠা করেন যা বর্তমানে ছুফি রুহানিয়্যাত নামে পরিচিত। এটি তার চিস্তিয়া তরীকার কার্যক্রম পরিচালনা করে থাকে।

## প্রতিনিধি
তিনি মহিউদ্দিন যাবলোন্যাস্কিকে তার খলিফা বা স্থলাভিক্ত করেন যিনি ১৯৭১ সাল হতে ছুফি রুহানিয়্যাতের নেতৃত্ব দিয়ে আসছিলেন। মহিউদ্দিন যাবলোন্যাস্কি মৃত্যু কালে সাবদা খানের উপর এ দায়িত্ব ন্যাস্ত করেন ফলে সাবদা খানই বর্তমানে স্যামুয়েল লুইসের তরীকার প্রধান হিসাবে নিযুক্ত রয়েছেন।

## মৃত্যু
স্যামুয়েল লুইস জানুয়ারি ১৫, ১৯৭১ সালে মারা যান।

## আরও দেখুন
* ইসাবেল এর্বার্হাডথ
* ইবনুল আরাবী
* এনায়েত খান
* ইদ্রিছ শাহ
* ইভান আগুইলি
* উসমান হারুনী
* অমূল্য শাহ
* আহমদ উল্লাহ মাইজভান্ডারী
* ছোট মৌলানা
* বাবা ভান্ডারী
* ছালেকুর রহমান রাহে ভান্ডারী
* ছৈয়দ দেলাওয়ার হোসাইন
* ছৈয়দ জিয়াউল হক
* মার্টিন লিংগস
* ফ্রিটজফ স্যাচুন
* রেন জুনুন
* ইরিনা তোইদি

## তথ্যসূত্র

বিষয়শ্রেণী:১৮৯৬-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:পাশ্চাত্য ছুফি ধারা
বিষয়শ্রেণী:বৌদ্ধধর্মে ধর্মান্তরিত
বিষয়শ্রেণী:মার্কিন শান্তিবাদী
বিষয়শ্রেণী:চিশতী
এনরিকে পেইনিয়া নিয়েতো

**এনরিকে পেইনিয়া নিয়েতো** (; জন্ম ২০ জুলাই ১৯৬৬) মেক্সিকোর রাজনীতিবিদ ও প্রাক্তন রাষ্ট্রপতি। তিনি ২০১২ থেকে ২০১৮ সাল পর্যন্ত মেক্সিকোর ৫৭তম রাষ্ট্রপতি হিসেবে দায়িত্ব পালন করেন।

## তথ্যসূত্র

## বহিঃসংযোগ

* Enrique Peña Nieto, Biografía  — CIDOB Foundation 
* Enrique Peña Nieto — Personal blog of Enrique Peña Nieto 
* Las 7 reformas que propone Peña Nieto para México — *[[CNN en Español|CNNMéxico]]* 
* Mexico Elections: Institutional Revolutionary Party Candidate Enrique Pena Nieto Wins Presidency – *[[The Huffington Post]]*

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মেক্সিকীয় রাজনীতিবিদ
বনওকড়া

**বনওকড়া** (বৈজ্ঞানিক নাম: *Urena lobata*) হচ্ছে মালভেসি পরিবারের *[[Urena]]* গণের গুল্ম জাতীয় উদ্ভিদ প্রজাতি। এটি আগাছা হিসেবে দক্ষিণ পূর্ব এশিয়ায় বিস্তৃত।

## তথ্যসূত্র

## বহিঃসংযোগ

বিষয়শ্রেণী:হিবিস্কি
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:মধ্য আমেরিকার উদ্ভিদ
বিষয়শ্রেণী:ক্যারিবীয় দ্বীপপুঞ্জের উদ্ভিদ
বিষয়শ্রেণী:দক্ষিণ আমেরিকার উদ্ভিদ
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:চীনের উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা